ఎంజీఆర్ గవర్నమెంట్ ఫిల్మ్ అండ్ టెలివిజన్ ట్రైనింగ్ ఇన్‌స్టిట్యూట్

ఎమ్.జి.ఆర్. గవర్నమెంట్ ఫిల్మ్ అండ్ టెలివిజన్ ట్రైనింగ్ ఇన్‌స్టిట్యూట్, ఇది ఆసియాలో మొట్టమొదటి సినిమా, టెలివిజన్ శిక్షణా సంస్థ. 1945లో అడయార్ ఫిల్మ్ ఇన్‌స్టిట్యూట్‌గా స్థాపించబడింది. చెన్నైలోని తారామణిలో ఉన్న ఇది భారతదేశంలోని అగ్రగామి ఫిల్మ్ ఇన్‌స్టిట్యూట్‌లలో ఒకటి. దీనిని తమిళనాడు రాష్ట్ర ప్రభుత్వం సమాచార, పౌర సంబంధాల శాఖ ఆధ్వర్యంలో నిర్వహించబడుతుంది.

కోర్సులు 
ఇది నాలుగు సంవత్సరాల బ్యాచిలర్ డిగ్రీ కోర్సులను అందిస్తుంది.

 బ్యాచిలర్ ఆఫ్ విజువల్ ఆర్ట్స్ (సినిమాటోగ్రఫీ)
 బ్యాచిలర్ ఆఫ్ విజువల్ ఆర్ట్స్ (డిజిటల్ ఇంటర్మీడియట్)
 బ్యాచిలర్ ఆఫ్ విజువల్ ఆర్ట్స్ (ఆడియోగ్రఫీ)
 బ్యాచిలర్ ఆఫ్ విజువల్ ఆర్ట్స్ (దర్శకత్వం, స్క్రీన్ ప్లే రైటింగ్)
 బ్యాచిలర్ ఆఫ్ విజువల్ ఆర్ట్స్ (ఫిల్మ్ ఎడిటింగ్)
 బ్యాచిలర్ ఆఫ్ విజువల్ ఆర్ట్స్ (యానిమేషన్, విజువల్ ఎఫెక్ట్స్)

క్యాంపస్ 
స్క్రీన్ ప్లే, దర్శకత్వం, సినిమాటోగ్రఫీ, సౌండ్ రికార్డింగ్, సౌండ్ ఇంజినీరింగ్, ఫిల్మ్ ఎడిటింగ్, ఫిల్మ్ ప్రాసెసింగ్ తదితర విభాగాలకు చెందిన ఒక్కో కోర్సులో 14 మంది విద్యార్థులకు మాత్రమే ప్రవేశం ఉంటుంది.

ఇక్కడ అందించే డిప్లొమాలను ఆల్ ఇండియా కౌన్సిల్ ఫర్ టెక్నికల్ ఎడ్యుకేషన్ (AICTE) ఆమోదించింది, అయితే సర్టిఫికేట్‌లను తమిళనాడు ప్రభుత్వంలోని సాంకేతిక విద్యా శాఖ ప్రదానం చేస్తుంది.

నిర్వహణ 
తమిళనాడు ముఖ్యమంత్రి ఎం. కె. స్టాలిన్ సెప్టెంబరు 2022లో నటుడు రాజేష్‌ను ఇన్‌స్టిట్యూట్ హెడ్‌గా నియమించాడు.

చరిత్ర 
ఈ సంస్థ 1945లో సెంట్రల్ పాలిటెక్నిక్‌లో భాగంగా అడయార్ ఫిల్మ్ ఇన్‌స్టిట్యూట్‌గా స్థాపించబడింది. 1965లో, ఇది మద్రాస్‌(చెన్నై)లోని తారామణి ప్రాంతంలో ప్రస్తుత క్యాంపస్‌లోకి మారింది. ఆ సమయంలో, క్యాంపస్ 54 ఎకరాలలో విస్తరించి ఉండగా ప్రస్తుతం పట్టణీకరణ కారణంగా తగ్గింది. మద్రాస్‌లోని ఐఐటీకి, అనేక ఐటీ కంపెనీలకు భూములు కేటాయించడంతో ఇప్పుడున్న 10 ఎకరాలకు మిగిలింది.

దేశంలోనే పూర్తి స్థాయి ఫిల్మ్ సిటీని 1994 ఆగస్టు 31న అప్పటి ముఖ్యమంత్రి దివంగత జె. జయలలిత ప్రారంభించింది. ఫిల్మ్ సిటీ దాని 21 కోట్ల రూపాయల విలువైన సమగ్ర మౌలిక సదుపాయాలతో సినిమా నిర్మాణంనకు అవసరమైన అన్ని హంగులు ఉన్నాయి.

ఎం.జి.ఆర్. ఫిల్మ్ సిటీ తారామణిలో ఉంది. ఇది సమాచారం, ప్రజా సంబంధాల శాఖ ఆధ్వర్యంలో తమిళనాడు రాష్ట్ర ప్రభుత్వంచే నిర్వహించబడుతున్న భారతీయ చలనచిత్రం, టీవీ శిక్షణా సంస్థ. దీనికి కొంత కాలం జయలలిత ఫిల్మ్ సిటీ అని పేరు పెట్టారు. ఆ తరువాత 2006లో, తమిళనాడు మాజీ ముఖ్యమంత్రి, ప్రముఖ నటుడు ఎం. జి. రామచంద్రన్ పేరు మీదుగా దీనికి ఎం.జి.ఆర్. ఫిల్మ్ అండ్ టెలివిజన్ ట్రైనింగ్ ఇన్‌స్టిట్యూట్ గా నామకరణం చేసారు. 1994లో, నగరంలో మరిన్ని సినిమా నిర్మాణ సౌకర్యాలు కల్పించేందుకు ప్రభుత్వం ఎంజీఆర్ ఫిల్మ్ సిటీని ప్రారంభించింది. 1997 అక్టోబరు 16న క్వీన్ ఎలిజబెత్ II ఎంజీఆర్ ఫిల్మ్ సిటీని సందర్శించింది. 1971లో ఎం.జి.ఆర్‌ కోరిక మేరకు ప్రారంభమైన యాక్టింగ్‌ కోర్సు 2002లో నిలిపివేయబడింది. ఈ కోర్సును పునరుద్ధరించాలనే చర్చ చాలా ఏళ్లుగా సాగుతోంది.

పూర్వ విద్యార్థులు

మూలాలు 
భారతీయ సినిమా
1945లో స్థాపించబడిన విద్యా సంస్థలు
విద్యా సంస్థలు
1945 స్థాపితాలు
తమిళనాడు
దక్షిణ భారతదేశం